Moterys bijo eiti šalinti plaukus lazeriu, nes baiminasi susirgti vėžiu. Onkologai mano, kad tokia procedūra yra nepavojinga, jei ji atliekama nuo auglio nutolusioje vietoje ir sertifikuotu aparatu. Didesnė tikimybė gauti per daug ultravioletinių spindulių deginantis saulėje ir nenaudojant apsauginių kremų. Procedūros metu lazerio blyksniai būna labai trumpi ir greiti. Bangos pasiekia tik paviršinius odos sluoksnius, nepaveikdamos giliųjų audinių ir vidaus organų.